Diari Oficial de la Generalitat Valenciana


Sumari del DOGV 5396, del 27-11-2006 (2006/13265)

Notificació a GESSCO SEGURIDAD, S.L. de la resolució del contracte Servici de Vigilància i Seguretat als locals del Servici de Sanitat Vegetal de l'Àrea d'Innovació Agrària a Silla.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   5396

Data del DOGV
:   27-11-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/13928


Organisme emissor
:   Conselleria de Benestar Social

Tipus de document
:   Anunci

Notificació a GESSCO SEGURIDAD, S.L. de la resolució del contracte Servici de Vigilància i Seguretat als locals del Servici de Sanitat Vegetal de l'Àrea d'Innovació Agrària a Silla. [2006/13500]  
De conformitat amb les disposicions de l'article 59.5 de la Llei 20/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, de 13 de gener, es fa pública la notificació de la resolució del contracte amb data 28 de setembre del 2006, ja que s'ha intentat la notificació en l'últim domicili conegut de l'empresa GESSCO SEGURIDAD, S.L, i no s'ha pogut practicar.  
.Resolució del contracte Servici de Vigilància i Seguretat als locals del Servici de Sanitat Vegetal de l'Àrea d'Innovació Agrària a Silla  
Vists els següents  
Antecedents de fet  
Primer. Amb data 7 de novembre de 2005 va ser adjudicada a l'empresa GESSCO SEGURIDAD, SL l'execució del servici de vigilància i seguretat als locals del Servici de Sanitat Vegetal de l'Àrea d'Innovació Agrària a Silla.  
Segon. Amb data 30 de novembre de 2005, es va notificar a la mercantil interessada la resolució d'adjudicació, segons consta en el justificant de recepció que es troba en l'expedient.  
Tercer. GESSCO SEGURIDAD, SL, amb data 15 de desembre de 2005, va constituir fiança definitiva per un import de huit mil cinc-cents dos euros (8.502,00 €) (número de carta de pagament 1291063417513), sense que s'haja formalitzat contracte dins del termini legalment establit.  
Quart. Amb data 3 de gener de 2006, l'òrgan de contractació acorda proposar la resolució del contracte de referència, amb indemnització a la Generalitat Valenciana, per un import equivalent del 2% del pressupost de licitació.  
Quint. Una vegada conferit tràmit d'audiència, la representació de la mercantil adjudicatària formula al·legacions al·legant la falta de motivació a la proposta de resolució del contracte, així com indefensió. No obstant això, n'hi ha prou amb examinar el contingut de la proposta de l'òrgan de contractació de 3 de gener de 2006 per apreciar una referència clara a preceptes legals i a clàusules del plec de clàusules administratives, així com referència expressa a la falta de formalització del contracte, i es considera, per tant, prou motivada.  
Sext. Es troba en l'expedient informe del Servici de Sanitat Vegetal amb data 6 de febrer de 2006 referent a la NO-existència de danys i perjudicis ocasionats per la no-formalització del contracte de referència.  
Sèptim. La proposta de resolució de contracte de referència ha rebut l'informe de conformitat de l'Àrea Jurídica i la Intervenció Delegada d'esta conselleria. Així mateix, s'ha emés dictamen de conformitat per part del Consell Jurídic Consultiu de la Comunitat Valenciana.  
Als antecedents fets resulten aplicables els següents  
Fonaments de dret  
Primer. L'article 53 del text refós de la Llei de Contractes de les Administracions Públiques disposa que .els contractes es perfeccionen per mitjà de l'adjudicació realitzada per l'òrgan de contractació competent, qualsevol que siga el procediment o la forma d'adjudicació utilitzats..  
Segon. L'article 54.1 del text refós de la Llei de Contractes de les Administracions Públiques establix: .Els contractes de l'administració es formalitzaran en document administratiu dins del termini de trenta dies comptadors des de l'endemà de la notificació de l'adjudicació...  
Per la seua part, l'apartat 3 del mateix precepte disposa: .Quan, per causes imputables al contractista, no es puga formalitzar el contracte dins del termini indicat, l'administració podrà acordar-ne la resolució; serà tràmit necessari l'audiència de l'interessat i, quan es formule oposició per part del contractista, l'informe del Consell d'Estat o l'òrgan consultiu equivalent de la comunitat autònoma respectiva. En tal supòsit procedirà la confiscació de la garantia provisional i la indemnització dels danys i perjudicis ocasionats..  
Tercer. L'article 111 del text refós de la Llei de Contractes de les Administracions Públiques disposa que .són causes de resolució del contracte: [.] g) l'incompliment de les altres obligacions contractuals essencials..  
Quart. El plec de clàusules administratives particulars del present contracte disposa en la seua clàusula 10 expressament:   
.10.2. L'adjudicatari queda obligat a subscriure dins del termini de trenta dies, comptadors des de l'endemà de la data de recepció de la notificació d'adjudicació, el corresponent document administratiu de formalització del contracte..  
.10.3. Si per causes imputables a l'adjudicatari no es pot formalitzar el contracte dins del termini indicat, podrà acordar-se'n la resolució amb audiència prèvia del contractista, i això comportarà la confiscació de la garantia provisional i la indemnització dels danys i perjudicis ocasionats.  
En el cas que haja gaudit de dispensa en la presentació de la garantia provisional, este haurà d'indemnitzar a la Generalitat Valenciana amb un import del 2% del pressupost de licitació..  
Quint. L'article 109 del Reial Decret 1098/2001, d'11 d'octubre, aprovatori del Reglament General de la Llei de Contractes de les Administracions Públiques, regula el procediment per a la resolució dels contractes.  
En virtut de tot això, i fent ús de les atribucions que em conferix l'article 35.1 de la Llei 5/83, de 30 de desembre, de Govern Valencià, per delegació atorgada per la consellera d'Agricultura, Pesca i Alimentació mitjançant l'Orde de 21 d'octubre de 2003 (DOGV de 29 d'octubre de 2003), resolc  
Primer  
Resoldre el contracte .Servici de vigilància i seguretat als locals del Servici de Sanitat Vegetal de l'Àrea d'Innovació Agrària a Silla., adjudicat a l'empresa GESSCO SEGURIDAD, S.L.  
Segon  
Atés que la mercantil esmentada, amb data 15 de desembre de 2005, va constituir fiança definitiva (núm. de carta de pagament 2949244446741) per un import de huit mil cinc-cents dos euros (8.502,00 €), s'acorda la confiscació parcial de la garantia per un import equivalent al 2% del pressupost de licitació, que puja a quatre mil dos-cents cinquanta-un euros (4.251,00 €), en concepte d'indemnització de danys i perjudicis ocasionats.  
Tercer  
Tornar a la mercantil GESSCO SEGURIDAD, S.L la quantitat restant de la garantia depositada, per un import de quatre mil dos-cents cinquanta-un euros (4.251,00 €).  
La present resolució posa fi a la via administrativa i contra esta es pot interposar potestativament un recurs de reposició davant d'esta mateixa Subsecretaria, en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i article 46.1 de la Llei Reguladora de la Jurisdicció Contenciosa Administrativa..  
València, 28 de setembre de 2006.. El sotssecretari: Enrique Martí Selva.